《送李亨仲赴荆南辟》
宋代·王庭圭

少年胆气横秋烟，腰间櫑具森龙泉。出门万里探虎穴，锦带雕鞍明积雪。

洞庭木叶飞霜风，将军秉旄西击戎。旌旗戈甲照湖海，欃枪欲灭胡天空。

须君磨盾作露布，插羽来奏明光宫。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。